ପାଟେଲାର ଟେଣ୍ଡିନାଇଟିସ
ପାଟେଲାର ଟେଣ୍ଡିନାଇଟିସ, ଜମ୍ପର ଆଣ୍ଠୁ ରୂପେ ମଧ୍ୟ ପରିଚିତ,  ଆଣ୍ଠୁର ଏକ ଆତ୍ୟଧିକ ଆଘାତ ଜନିତ ରୋଗ ।  ଏହି ରୋଗର ଲକ୍ଷଣରେ ଆଣ୍ଠୁ ଆଗରେ ଯନ୍ତ୍ରଣା ହୁଏ |  ସାଧାରଣତଃ ପାଟେଲାର ନିମ୍ନ ଭାଗରେ ଯନ୍ତ୍ରଣା ଏବଂ ଦରଜ ହୁଏ, ଯଦିଓ ଉପର ଅଂଶ ମଧ୍ୟ ପ୍ରଭାବିତ ହୋଇପାରେ |  ସାଧାରଣତଃ  ବିଶ୍ରାମ ସମୟରେ ଯନ୍ତ୍ରଣା ହୁଏ ନାହିଁ |  ରୋଗ ଜଟିଳତା ପ୍ରାପ୍ତ ହେଲେ ପାଟେଲାର ଟେଣ୍ଡର ଫାଟିଯାଇପାରେ | 

ଆଥଲେଟିକ୍ସରେ ଜଡ଼ିତ ହେଲେ ଏବଂ ଅଧିକ ଓଜନ ଥିଲେ ଏହି ବିପଦ ଆସିପାରେ |  ବାସ୍କେଟବଲ୍ ଏବଂ ଭଲିବଲ୍ ଭଳି ଡିଆଁ କ୍ରୀଡ଼ାରେ ଜଡ଼ିତ ଥିବା ଆଥଲେଟ୍‌ମାନଙ୍କଠାରେ ଏହା ବିଶେଷ ଦେଖାଯାଏ |  ଏହି କ୍ରିୟାବିଧିରେ ପାଟେଲା ଓ ଟିବିଆ (shinbone) ସ‌ହିତ ସଂଯୁକ୍ତ ହୋଇଥିବା ଟେଣ୍ଡନ ଫାଟିଯାଇଥାଏ ବା ଚିରିଯାଇଥାଏ   ।  ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ ହୁଏ |  ଇନଫ୍ରାପାଟେଲାର ବର୍ସାଇଟିସ୍, କଣ୍ଡ୍ରୋମାଲାସିଆ ପାଟେଲା ଏବଂ ପାଟେଲୋଫେମେରାଲ୍ ସିଣ୍ଡ୍ରୋମ୍ (patellofemoral syndrome) ଇତ୍ୟାଦି ରୋଗମାନଙ୍କରେ ସମାନ ଧରଣର ପରିସ୍ଥିତି ଦେଖାଯାଏ  |  

ଏହାର ଚିକିତ୍ସାରେ ପ୍ରାୟତ ଆଣ୍ଠୁକୁ ବିଶ୍ରାମ ଦିଆଯାଏ ଏବଂ ଶାରୀରିକ ଚିକିତ୍ସା କରାଯାଏ |  ବିଶ୍ରାମ ସମେତ ଚିକିତ୍ସାର ଫଳାଫଳର ପ୍ରମାଣ ଭଲ ନାହିଁ |   ପୁନରୁଦ୍ଧାର ଏକ ବର୍ଷ ନେଇପାରେ |  ସମ୍ପ୍ରତି ପ୍ରାୟ ୧୪% ଆଥଲେଟ୍‌ଙ୍କର ସାଧାରଣତଃ ଏହି ରୋଗ ହୁଏ ।  ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି |  "ଜମ୍ପର ଆଣ୍ଠୁ" ଶବ୍ଦଟି ସନ ୧୯୭୩ରେ ସୃଷ୍ଟି ହୋଇଥିଲା

ଆଧାର 

Translated from MDWiki
ଚିକିତ୍ସା ବିଜ୍ଞାନ